
Előterjesztés
a Közgyűlés részére

Tisztelt Közgyűlés!
Az Élet Menete Alapítvány együttműködve Belváros-Lipótváros Önkormányzatával köztéri szobor elhelyezését kezdeményezte az V. kerület Március 15. tér déli oldalán, az Erzsébet híd déli hídfője mellett kialakított zöldsávban. A műnek fővárosi tulajdonú területen történő felállítását a Fővárosi Közgyűlés 1724/2013.(09.26.) számú határozatával jóváhagyta. 
Az alkotó Kelemen Zénó szobrászművész, valamint Gordon Gábor, az Élet Menete Alapítvány elnöke a kompozíció felirata kiegészítésének érdekében nyújtott be kérelmet. Az indítvány értelmében a szoborhoz vezető 21db mészkő járólapba gravírozva 21 haláltábor neve kerül feltüntetésre, melyek a következők: 
Auschwitz-Birkenau, Mauthausen, Buchenwald, Dachau, Dörnhau, Bergen-Belsen, Ravensbrück, Belzec, Sobibor, Treblinka, Chelmno, Majdanek, Dora-Mittelbau, Neuengamme, Flossenbürg, Gross-Rosen, Jasenovac, Malij-Trosztenec, Płaszów, Stutthof, Strasshoff.
Az 1991. évi XX. törvény 109.§ (1) bekezdése értelmében műalkotások elhelyezéséről fővárosi tulajdonú közterületen a Fővárosi Közgyűlés dönt. A felirat módosítása a Fővárosi Önkormányzat költségvetését nem terheli.

Határozati javaslat
A Fővárosi Közgyűlés úgy dönt, hogy:

az Élet Menete Alapítvány kérelmére - és költségviselése mellett - az 1991. évi XX. törvény 109.§ (1) bekezdése értelmében jóváhagyja a Kelemen Zénó szobrászművész által az Élet menete címmel  készített, az V. kerület Március 15. téren, az Erzsébet híd déli hídfője melletti zöldterületen elhelyezendő kompozíció kiegészítését, melynek értelmében a műhöz vezető 21 db járólapon 21 haláltábor neve kerül feltüntetésre a következők szerint: Auschwitz-Birkenau, Mauthausen, Buchenwald, Dachau, Dörnhau, Bergen-Belsen, Ravensbrück, Belzec, Sobibor, Treblinka, Chelmno, Majdanek, Dora-Mittelbau, Neuengamme, Flossenbürg, Gross-Rosen, Jasenovac, Malij-Trosztenec, Płaszów, Stutthof, Strasshoff.
határidő:	a határozat megküldésére a döntést követő 20 nap 
felelős: 	Tarlós István főpolgármester

Határozathozatal módja: a határozat elfogadásához egyszerű szavazattöbbség szükséges.

